"5 nokho, kwaba khona isikhalo esikhulu+ esivela kubantu nomkabo ngabafowabo abangamajuda.+ 2 kwakukhona ababethi: “sinikela ngamadodana ethu nangamadodakazi ethu njengesibambiso ukuze sithole okusanhlamvu sidle futhi siqhubeke siphila.”+ 3 abanye babethi: “sinikela ngamasimu ethu nangezivini zethu nangezindlu zethu njengesibambiso+ ukuze sithole okusanhlamvu ngesikhathi sokusweleka kokudla.” 4 kukhona nababethi: “siboleké imali ukuze sikhokhe intela yenkosi+ ngamasimu ethu nangezivini zethu.+ 5 manje inyama yethu iyafana nenyama yabafowethu;+ amadodana ethu ayafana namadodana abo, kodwa bheka senza amadodana ethu namadodakazi ethu abe yizigqila,+ futhi kukhona amanye amadodakazi ethu aseyizo kakade; awekho amandla ezandleni zethu lapho amasimu ethu nezivini zethu kusengokwabanye.” 6 ngathukuthela kakhulu lapho ngizwa lesi sikhalo sabo nala mazwi. 7 ngakho inhliziyo yami yacabangisisa ngaphakathi kimi, futhi ngazisola+ izicukuthwane nababusi abangamaphini, ngathi kubo: “yilowo nalowo ubiza inzuzo eyeqile+ kumfowabo.” ngaphezu kwalokho, ngahlela umhlangano omkhulu ngenxa yabo.+ 8 ngathi kubo: “thina siye sathenga+ abafowethu abangamajuda ababethengiswe ezizweni sababuyisa ngokwalokho okwakusemandleni ethu; ingabe nina--ke ngesikhathi esifanayo nithengisa ngabafowenu,+ futhi ingabe kumelwe bathengiselwe thina?” kulokhu ababanga namlomo, ababanga nazwi.+ 9 ngaqhubeka ngathi: “le nto eniyenzayo ayiyinhle.+ akufanele yini nihambe ngokwesaba+ unkulunkulu wethu+ ngenxa yesihlamba+ sezizwe, izitha zethu?+ 10 nami futhi, nabafowethu nezikhonzi zami sitshelekisa ngemali nokusanhlamvu ngenzalo phakathi kwabo. ngiyacela, masikuyeke lokhu kubolekisa ngenzalo.+ 11 sizani nibabuyisele namuhla amasimu abo,+ izivini zabo, izixhobo zabo zeminqumo nezindlu zabo, nokwekhulu kwemali nokokusanhlamvu, iwayini elisha namafutha enikubiza kubo njengenzalo.” 12 bathi: “sizokubuyisela,+ futhi ngeke sibize lutho kubo.+ sizokwenza njengoba nje usho.”+ ngakho ngabiza abapristi ngabafungisa ukuba benze ngokuvumelana naleli zwi.+ 13 futhi, ngathintitha isifuba sami ngase ngithi: “kwangathi unkulunkulu weqiniso angamthintitha ngale ndlela endlini yakhe nasempahleni yakhe ayizuzile wonke umuntu ongalifezi leli zwi; futhi kwangathi angathintithwa ngale ndlela angabi nalutho.” lonke ibandla lathi: “amen!”+ ladumisa ujehova.+ abantu benza ngokuvumelana naleli zwi.+ 14 enye into: kusukela ngosuku angimisa ngalo ukuba ngibe ngumbusi+ wabo ezweni lakwajuda, kusukela ngonyaka wamashumi amabili+ kuya onyakeni wamashumi amathathu nambili+ ka--aritahishashita+ inkosi, iminyaka eyishumi nambili, mina nabafowethu asisidlanga isinkwa okufanele sitholwe umbusi.+ 15 kepha ababusi ababengaphambi kwami, babekwenze kwaba nzima phezu kwabantu, futhi babelokhu bethatha kubo nsuku zonke amashekeli esiliva angamashumi amane esinkwa newayini. nezikhonzi zabo futhi, zazizenza izingqongqo phezu kwabantu.+ kepha mina, angenzanga ngaleyo ndlela+ ngenxa yokwesaba unkulunkulu.+ 16 futhi, ngaphezu kwalokho, ngaba nesandla emsebenzini walolu donga,+ futhi asizitholelanga nsimu;+ futhi zonke izikhonzi zami zaziqoqene lapho ukuze zisebenze. 17 amajuda nababusi abangamaphini, amadoda ayikhulu namashumi amahlanu, nalabo ababeza kithi bevela ezizweni ezazisizungezile babesetafuleni lami.+ 18 ngokuqondene nalokho okwakulungiswa nsuku zonke, inkunzi eyodwa, izimvu eziyisithupha ezikhethiwe nezinyoni ngangilungiselwa kona, futhi njalo ngemva kwezinsuku eziyishumi ngangilungiselwa zonke izinhlobo zewayini+ ngokuchichima. kanye nalokhu angizange ngisifune isinkwa okufanele sitholwe umbusi, ngoba yayinzima inkonzo eyayiphezu kwalesi sizwe. 19 o nkulunkulu wami, ngikhumbule,+ ngobuhle,+ ngakho konke engikwenzele lesi sizwe.+